Samkvæmt lögum um veiðigjald leggur Fiskistofa veiðigjald á og renna tekjur af því í ríkissjóð . Skráðir eigendur íslenskra fiskiskipa sem stunda veiðar á nytjastofnum sjávar bera gjaldið . Veiðigjald er lagt á í þeim tilgangi að mæta kostnaði ríkisins við rannsóknir , stjórn , eftirlit og umsjón með fiskveiðum og fiskvinnslu og tryggja þjóðinni í heild hlutdeild í afkomu við veiðar á nytjastofnun sjávar . Veiðigjald er greitt af lönduðum afla á tilteknum greiðslutímabilum en í sumum tilvikum er leiðrétt fyrir slægingu eða annarri aflanýtingu fyrir löndun . Veiðigjald er lagt á í krónum á hvert kílógramm óslægðs afla . Ríkisskattstjóri gerir tillögu um fjárhæð veiðigjalds hvers nytjastofns fyrir komandi veiðigjaldsár eigi síðar en 1. desember . Ráðherra sem fer með sjávarútvegsmál auglýsir gjaldið fyrir áramót . Veiðigjaldsár er almanaksár .